CELEX: 52006PC0739
Language: et
Date: 2006-11-24
Title: Ettepanek Nõukogu direktiiv millega muudetakse direktiivi 2002/38/EÜ seoses raadio- ja televisiooniringhäälinguteenuste ja teatavate elektrooniliste teenuste suhtes kohaldatava käibemaksukorra kohaldamisajaga

Tähtis õiguslik teade

|

52006PC0739

Ettepanek Nõukogu direktiiv millega muudetakse direktiivi 2002/38/EÜ seoses raadio- ja televisiooniringhäälinguteenuste ja teatavate elektrooniliste teenuste suhtes kohaldatava käibemaksukorra kohaldamisajaga  /* KOM/2006/0739 lõplik - CNS 2006/0245 */  

	[pic] | EUROOPA ÜHENDUSTE KOMISJON |Brüssel 24.11.2006KOM(2006) 739 lõplik2006/0245 (CNS)EttepanekNÕUKOGU DIREKTIIVmillega muudetakse direktiivi 2002/38/EÜ seoses raadio- ja televisiooniringhäälinguteenuste ja teatavate elektrooniliste teenuste suhtes kohaldatava käibemaksukorra kohaldamisajaga(komisjoni esitatud)SELETUSKIRIETTEPANEKU TAUST |Ettepaneku põhjused ja eesmärgid Nõukogu 7. mai 2002. aasta direktiiv 2002/38/EÜ, millega muudetakse, osaliselt ajutiselt, direktiivi 77/388/EMÜ seoses raadio- ja televisiooniringhäälinguteenuste ja teatavate elektrooniliste teenuste suhtes kohaldatava käibemaksukorraga, s.o nn e-kaubanduse käibemaksudirektiiv, sisaldab mitmeid sätteid, mis pidid aeguma 30. juunil 2006, kui nende kehtivusaega ei pikendata. Direktiivi jõustamisel oli kavatsus, et nõukogu vaatab enne direktiivi kolmanda kehtivusaasta lõppu läbi kõnealuste teenuste osutamise kohta ja ühenduseväliste äriühingute tegevust lihtsustavaid meetmeid käsitlevad sätted ning komisjoni ettepanekul korrigeerib või pikendab vajadusel nende kehtivusaega. Komisjon võttis 15. mail 2006 vastu nõukogu nõutud aruande ja ettepaneku ajutiselt pikendada nõukogu direktiivi 2002/38/EÜ kehtivusaega 31. detsembrini 2008.[1] Aruandes on esitatud üksikasjalikult põhjused, miks peaks kõnealuseid meetmete rakendamist jätkama, ja antakse ülevaade algse eesmärgi eduka saavutamise viisist. Kuna kõnealune aruanne esitati hiljuti, ei ole selles esitatud argumente vaja siinkohal üksikasjalikult korrata. Nõukogu otsustas 2006. aasta juunis pikendada kehtivusaega ainult käesoleva aasta lõpuni. Komisjoni arvates oli vaja algsete meetmete kehtivusaega pikendada, et tagada siseturu nõuetekohane toimimine ja kindlustada moonutuste jätkuv kõrvaldamine. 2002. aasta meetmete aegumise lubamine oleks kaasa toonud kõigi jaoks ebasoovitavaid tagajärgi. Pikemas perspektiivis saavutatakse direktiivi 2002/38/EÜ eesmärgid, kui nõukogu võtab vastu komisjoni ettepanekud teenuste osutamise koha (KOM (2005) 334) ja käibemaksukohustuse lihtsustamise kohta (KOM (2004) 728). Liikmesriikide õigusloomeprotsessi aeglane edenemine nõukogus tähendas aga seda, et kõnealused muudatused ei oleks jõustunud enne 2002. aasta meetmete aegumist. On väga ebatõenäoline, et need jõustuksid 2006. aasta lõpuks. Seepärast leiab komisjon, et ikkagi on vaja pikendada meetmete kehtivusaega 2008. aasta lõpuni, nagu esialgu kavandati. See annaks piisavalt aega kahe eespool osutatud ettepaneku vastuvõtmiseks ja liikmesriigid saaksid tagada vajalike infrastruktuurimuudatuste läbiviimise. Käesoleva ettepaneku eesmärk on sama, mis varasematel pikendamisettepanekutel. 2002. aasta direktiivis kõrvaldati ilmne puudus käibemaksuõiguse ühes peamises sättes, mis oli vastuolus käibemaksusüsteemi neutraalsusega, asetades Euroopa ettevõtted ebasoodsasse konkurentsiolukorda. Üksikasjalik põhjendus praegu kehtivate 2002. aasta meetmete pikendamise kohta on juba ettepanekus detailselt esitatud ja jätkuvalt kehtib 2006. aasta mai aruanne, mistõttu ei peeta nende üksikasjalikku kordamist vajalikuks. Käesoleva ettepanekuga tagatakse ka e-teenuste osutamist käsitlevate nõukogu määruse (EÜ) nr 1798/2003 sätete jätkuv kohaldamine. |Üldine taust Nõukogu direktiiv 2002/38/EÜ saavutas oma eesmärgi, kaotades ELi äriühingute ebasoodsa konkurentsiolukorra. Keegi ei sooviks naasta kõnealuse direktiivi vastuvõtmisele eelnenud olukorda, mis omakorda kinnitab, et sätete kehtivusaja pikendamine on õigustatud. |Ettepanekus käsitletavas valdkonnas kehtivad õigusnormid Käesoleva ettepanekuga üksnes pikendatakse direktiivi 2002/38/EÜ sätete kehtivusaega 2008. aasta lõpuni. Kõnealused sätted jõustatakse aja möödudes püsivalt, võttes vastu kaks eespool osutatud ettepanekut KOM (2004) 728 ja KOM (2005) 334. Kõnealuste ettepanekute oluliselt laiema kohaldamisala tõttu on õigusloomeprotsess olnud oodatust aeglasem. Kõnealused ettepanekud võetakse siiski tõenäoliselt vastu lähitulevikus, aga see ei juhtu enne 2002. aasta direktiivi sätete aegumist käesoleva aasta lõpus. Tuleks meeles pidada, et kõnealused kaks kavandatud meedet tagavad koos, et käibemaksu kohaldamine e-teenuste suhtes toimib pikaajalises perspektiivis veatult kooskõlas direktiivi 2002/38/EÜ artiklis 5 sätestatud eesmärkidega. |Kooskõla Euroopa Liidu muude põhimõtete ja eesmärkidega Sätted, mille kehtivusaja pikendamise kohta on ettepanek tehtud, on täielikult kooskõlas ELi kehtestatud käibemaksupoliitikaga, mis on sätestatud kuuendas käibemaksudirektiivis. Esialgne 2002. aasta direktiiv oli vajalik seetõttu, et kuuendas direktiivis oli tehnoloogiaalaste muudatuste tõttu lünk ja oli vaja tagada maksu ühetaoline kohaldamine. |KONSULTEERIMINE HUVITATUD ISIKUTEGA JA MÕJU HINDAMINE |Konsulteerimine huvitatud isikutega |Konsultatsioonimeetodid, peamised sihtvaldkonnad ja vastajate üldiseloomustus 2002. aasta direktiivi toimimise jälgimiseks programmi Fiscalis raames kolme viimase aasta jooksul peetud kahel seminaril osalejate hulka kuulusid kõikide liikmesriikide ja enamiku asjaomaste ettevõtjate esindajad. |Vastuste kokkuvõte ja nende arvessevõtmine Maksumaksjate ja maksuametite vahelise suhte delikaatsuse tõttu ei ole kohane välja tuua individuaalseid panuseid kõnealusesse dialoogi. Kõiki olulisi tõstatatud küsimusi käsitleti komisjoni aruandes nõukogule ning seepärast ei peeta vajalikuks neid siinkohal korrata. |Eksperdiarvamuste kogumine ja kasutamine |Välisekspertide arvamusi ei olnud vaja kasutada. |Mõju hindamine Komisjoni ainus alternatiivne võimalus oleks lasta 2002. aasta direktiivi sätetel aeguda. Põhjused, miks kõnealune võimalus ei ole realistlik, on välja toodud komisjoni aruandes nõukogule. |ETTEPANEKU ÕIGUSLIK KÜLG |Kavandatud meetmete kokkuvõte Käesoleva ettepanekuga pikendatakse nõukogu direktiivi 2002/38/EÜ artiklis 1 sätestatud kohaldamisaega, tagades sellega teatavate elektrooniliste ning raadio- ja televisiooniringhäälinguteenuste korrektse maksustamise eesmärgil vastuvõetud meetmete kehtima jäämine. |Õiguslik alus Asutamislepingu artikkel 93 ja nõukogu direktiiv 2002/38/EÜ. |Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. |Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |Käesoleva ettepanekuga pikendatakse kuuenda käibemaksudirektiivi ühe meetme kehtivusaega. Muud mõistlikud alternatiivid puuduvad. |2002. aastal vastuvõetud meetmed on toiminud rahuldavalt nii liikmesriikide kui ka asjaomaste äriühingute jaoks. Esialgse meetme eesmärkide saavutamiseks ei ole paremat võimalust. |Õigusakti valik |Kavandatud õigusakt(id): direktiiv. |Muud õigusaktid ei ole piisavad järgmis(t)el põhjus(t)el: Käesoleva ettepanekuga pikendatakse direktiivis juba olemas oleva sätte kohaldamisaega. Kõnealuse eesmärgi saavutamiseks ei ole muud vahendit. |MÕJU EELARVELE |Ettepanek ei mõjuta mõõdetavalt ühenduse eelarvet. |TÄIENDAV TEAVE |Läbivaatamis-/muutmis-/aegumisklausel |Läbivaatamisklauslit ei ole vaja, sest kõnealused meetmed lisatakse aja möödudes muudesse õigusaktidesse, mis on praegu nõukogus arutlusel. |Ettepanek sisaldab aegumisklauslit. |Vastavustabel Liikmesriigid peavad komisjonile edastama direktiivi riigisisesesse õigusse ülevõtvate sätete tekstid ning nende sätete ja käesoleva direktiivi vastavustabeli. |1.  2006/0245 (CNS)EttepanekNÕUKOGU DIREKTIIVmillega muudetakse direktiivi 2002/38/EÜ seoses raadio- ja televisiooniringhäälinguteenuste ja teatavate elektrooniliste teenuste suhtes kohaldatava käibemaksukorra kohaldamisajagaEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 93,võttes arvesse komisjoni ettepanekut,[2]võttes arvesse Euroopa Parlamendi arvamust,[3]võttes arvesse Euroopa Majandus- ja Sotsiaalkomitee arvamust[4]ning arvestades järgmist:(1) Nõukogu 7. mai 2002. aasta direktiivi 2002/38/EÜ (millega muudetakse, osaliselt ajutiselt, direktiivi 77/388/EMÜ seoses raadio- ja televisiooniringhäälinguteenuste ja teatavate elektrooniliste teenuste suhtes kohaldatava käibemaksukorraga) sätete kohaldamisaega pikendati 31. detsembrini 2006 nõukogu 27. juuni 2006. aasta direktiiviga 2006/58/EÜ (millega muudetakse direktiivi 2002/38/EÜ seoses raadio- ja televisiooniringhäälinguteenuste ja teatavate elektrooniliselt osutatavate teenuste suhtes kohaldatava käibemaksukorra kohaldamisajaga).[5](2) Teenuste osutamise kohta ja üldisemat elektroonilist süsteemi käsitlevaid sätteid ei ole olnud veel võimalik vastu võtta. Kuna õiguslik olukord ja faktid, mis õigustasid sätete kohaldamisaja pikendamist 31. detsembrini 2006, ei ole muutunud ning et vältida ajutist vahet raadio- ja televisiooniringhäälinguteenuste ja teatavate elektrooniliste teenuste suhtes kohaldatavas käibemaksukorras, peaks kõnealune kord kehtima 31. detsembrini 2008.(3) Seetõttu tuleks direktiivi 2002/38/EÜ vastavalt muuta,ON VASTU VÕTNUD KÄESOLEVA DIREKTIIVI:Artikkel 1Direktiivi 2002/38/EÜ artikkel 4 asendatakse järgmisega:„Artiklit 1 kohaldatakse kuni 31. detsembrini 2008.“Artikkel 2 Ülevõtmine1. Liikmesriigid võtavad vastu ja avaldavad hiljemalt 31. detsembriks 2006 käesoleva direktiivi järgimiseks vajalikud sätted. Nad edastavad õigusnormide tekstid ning kõnealuste normide ja käesoleva direktiivi vahelise vastavustabeli viivitamata komisjonile.Liikmesriigid kohaldavad kõnealuseid sätteid alates 1. jaanuarist 2007.Kui liikmesriigid võtavad kõnealused õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud riigisiseste õigusnormide põhisätete teksti.Artikkel 3Käesolev direktiiv jõustub järgmisel päeval pärast selle avaldamist Euroopa Liidu Teatajas.Artikkel 4Käesolev direktiiv on adresseeritud liikmesriikidele.Brüssel, […]Nõukogu nimeleesistuja [1] KOM (2006) 210 (lõplik), 15. mai 2006.[2] ELT C […], […], lk […].[3] ELT C […], […], lk […].[4] ELT C […], […], lk […].[5] ELT L 174, 28.6.2006, lk 5.